CELEX: 32016R2373
Language: lv
Date: 2016-12-22 00:00:00
Title: Padomes Īstenošanas regula (ES) 2016/2373 (2016. gada 22. decembris), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru groza Īstenošanas regulu (ES) 2016/1127

23.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 352/31
            
         PADOMES ĪSTENOŠANAS REGULA (ES) 2016/2373
   (2016. gada 22. decembris),
   ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru groza Īstenošanas regulu (ES) 2016/1127
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2580/2001 (2001. gada 27. decembris) par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām (1), un jo īpaši tās 2. panta 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2016. gada 12. jūlijā pieņēma Īstenošanas regulu (ES) 2016/1127 (2), ar kuru īsteno Regulas (EK) Nr. 2580/2001 2. panta 3. punktu, izveidojot atjauninātu to personu, grupu un vienību sarakstu, kurām piemēro Regulu (EK) Nr. 2580/2001.
            
         
               (2)
            
            
               Padome ir konstatējusi, ka vēl trīs personas ir bijušas iesaistītas terora aktos Padomes Kopējās nostājas 2001/931/KĀDP (3) 1. panta 2. un 3. punkta nozīmē, ka attiecībā uz tām lēmumu ir pieņēmusi kompetenta iestāde minētās kopējās nostājas 1. panta 4. punkta nozīmē un ka tādēļ uz tām būtu jāattiecina konkrēti ierobežojoši pasākumi, kas paredzēti Regulā (EK) Nr. 2580/2001.
            
         
               (3)
            
            
               Attiecīgi būtu jāgroza to personu, grupu un vienību saraksts, kurām piemēro Regulu (EK) Nr. 2580/2001,
            
         IR PIEŅĒMUSI ŠO REGULU.
   1. pants
   Īstenošanas regulas (ES) 2016/1127 pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. decembrī
      
         
            Padomes vārdā –
         
         
            priekšsēdētājs
         
         M. LAJČÁK
      
   
   
      (1)  OV L 344, 28.12.2001., 70. lpp.
   
   
      (2)  Padomes Īstenošanas regula (ES) 2016/1127 (2016. gada 12. jūlijs), ar kuru īsteno 2. panta 3. punktu Regulā (EK) Nr. 2580/2001 par īpašiem ierobežojošiem pasākumiem, kas terorisma apkarošanas nolūkā vērsti pret konkrētām personām un organizācijām, un ar kuru atceļ Īstenošanas regulu (ES) 2015/2425 (OV L 188,13.7.2016., 1. lpp.).
   
      (3)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).
   
      PIELIKUMS
      Īstenošanas regulas (ES) 2016/1127 pielikuma I iedaļā (Personas) iekļauto personu sarakstu papildina ar turpmāk minētajām personām:
      
                  —
               
               
                  
                     EL HAJJ, Hassan Hassan, dzimis 1988. gada 22. martāZaghdraiya, Sidon (Libānā), Kanādas pilsonis. Pase Nr.: JX446643 (Kanāda),
               
            
                  —
               
               
                  
                     MELIAD, Farah (jeb HUSSEIN HUSSEIN, jeb JAY DEE), dzimis 1980. gada 5. novembrīSydney (Austrālija), Austrālijas pilsonis. Pase Nr.: M2719127 (Austrālija),
               
            
                  —
               
               
                  
                     ȘANLI, Dalokay (jeb Sinan), dzimis 1976. gada 13. oktobrīPülümür (Turcija).